Ema_Qazimi
Aktivitet
Me këngët "Letër Nënës" (Avni Mula)dhe "Ylli partizan"(Agim Krajka), për herë të parë merr pjesë në (Festivali i 6 Këngës në RTSH|Festivalin e Këngës në RTS)ku merr çmim të dytë dhe të tretë. Me te parën dublohet nga Hysen Kocia dhe me të dytën dublon Vace Zelën. Më pas vazhdon të marrë pjesë po thuaj se rregullisht në këtë festival. Kështu në dhjetor të vitit 1972, në Festivalin e 11, merr pjesë me këngën "Kush me njeh mua", të kompozuar nga Agim Prodani. Me këtë rast fiton çmimin e tretë të festivalit. Një vit më vonë, më 1973, në Festivalin e 12-të, Ema Qazimi këndoi dy këngë: "Gjurmë të arta" me muzikë të kompozuar nga Kujtim Laro, e tekst të Lirim Dedës. Me këtë këngë fitoi çmimin e parë dhe u dublua nga Vaçe Zela. Por edhe kënga tjeter "Sup me sup si malet" e kompozuar nga Agim Prodani së shpejti u dublua nga Qemal Kërtusha. Më 1974, në festivalin e radhës, të 13-in, po ashtu Ema paraqitet me dy këngë. Me këngën "Derdhëm gjak e hodhëm rrënjë" të kompozuar nga Kujtim Laro e të shkruar nga Xhevahir Spahiu ku zuri vendin e trete në festival, dhe po kjo këngë u dublua më vonë nga Thëllënxa Akcani. Ndërsa kënga tjetër, "Kënga zjarr" e kompozuar nga Tish Daija dhe e shkruar nga Aleksandër Banushi më vonë u dublua nga Avni Mula dhe mori çmimin e dytë. Paraqitja nëpërmjet dy këngëve e Emës në Festivalin e Këngës së RTSH-së, tashmë ishte norm e pa shkruar. Kështu dhe në vitin 1975, në Festivalin e 14-të, ajo paraqitet me këngën "Buka e duarve tona", një këngë e shkruar nga Xhevahir Spahiu dhe kompozuar nga Kujtim Laro dhe me të mori çmimin e parë. Kjo këngë më vonë u dublua nga Alida Hisku. Ndërsa kënga e dytë me të cilën u paraqit, titullohet "Dashuria më e madhe" e shkruar nga Fatmir Gjata me muzikë të Agim Prodanit, nuk e pati fatin e të parës, por edhe kjo fitoi çmimin e tretë dhe më vonë u dublua nga Lindita Sota. Më 1976, në Festivalin e Këngës së RTSH-së, Ema këndoi po ashtu dy këngë, këngën "Buka dhe çeliku" me muzikë të Agim Prodanit e të shkruar nga Pandeli Koçi e cila më vonë u dubluar nga Zeliha Sina. Kjo këngë doli fituese e çmimit të dytë. Kënga tjetër që mori çmimin e tretë, ishte "Këngë për Tiranën" me muzikë të Nikolla Zoraqit dhe tekst të Dritëro Agollit. Po ashtu edhe kjo këngë më vonë u dublua nga Gaqo Çako. Festivali i Këngës së RTSH-së, në Republikën e Shqipërisë për kohë të gjatë ishte ngjarja më e lartë shtetërore e kulturës sa i përketë muzikës, mirëpo, Ema për shkak të një turneu në Greqi në vitin 1977, në Festivalin e 16-të nuk pati mundësi të marrë pjesë. Por në vitin pasues, më 1978, në Festivalin e 17-të, ajo prapë u kthye. Kësaj radhe me këngën "Shqipëri o vendi im", një këngë e shkruar nga Hysni Milloshi dhe kompozuar nga Avni Mula. Me këtë këngë mori çmimin e dytë dhe si zakonisht për këngët e saja, edhe kjo u dublua më vonë nga vetë autori, Avni Mula. Kënga e dytë "Këputa një gjethe dafine", me të cilën u paraqit në duet me Liljana Kondakçiun, u dublua nga Gaqo Çako i cili në këtë festival kishte fituar çmimin e parë. Kënga "Trëndelinë dhe këngë" e shkruar nga Hysni Milloshi dhe e kompozuar nga Avni Mula, ishte kënga me të cilën Ema Qazimi në vitin 1978 u paraqit në Festivalin e 18-të Këngës në RTSH. Ishte kjo hera e parë që Ema u paraqit vetëm me një këngë në këtë festival, që nga fillimi i pjesmarrjes së saj në të. Për Festivalin e 19-të Këngës në RTSH, Nikolla Zorraqi për Emën kishte përgatitur këngën e titulluar "Nën yje e prisnim vitin e ri". Dublimin e kësaj e ka bërë Gaqo Çako, ndërsa kënga tjetër me të cilën u paraqit titullohej "Për ty çelin mijëra mëngjese" dhe ishte përgatitur nga Avni Mula i cili edhe e dubloi. Në vitin 1980, në Festivalin e 20-të Këngës në RTSH, në skenë doli me këngën "Flaka e betimit". Tekstin e kësaj e kishte përgatitur Zhuliana Jorganxhiu ndërsa muzikën Kujtim Laro, dublimi i saj është bërë nga Alida Hisku. Ndërsa kënga e dytë "Krenari e brezave" fitoi çmimin e parë. Kjo ishte shkruar nga Gjokë Beci, kompozuar nga Feim Ibrahimi dhe dubimi i saj është bërë nga Liliana Kondakçiu. Nje sukses i padiskiutueshem per Ema Qazimin ishte dhe Festivali i 21-të ku këndon këngët "Kur çelin bozhuret" nje hit i vërtetë, një baladë rrënqethëse e shkruar nga Limos Dizdari dhe tekst të Gaqo Apostolit, si dhe këngën tjetër "Dashuria jone" muzika Flamur Shehu dhe tekst Zh.Jorganxhi, e para dubluar nga Myfarete Laze dhe e dyta nga Lindita Theodhori. Dolën të dyja në finale po kënga e dyte u vlersua me cmim te dytë. Në Festivalin 22-të në RTSH këndon këngën e Hajg Zaharjanit "Zemërzjarrta moj" dubluar nga Luan Zhegu. Në Festivalin e 23-të këndon këngën "Fjala e ngrohtë " një krijim i Feim Ibrahimit dhe tekst i Gjoke Becit, dubluar nga Aferdita Zonja. Në Festivalin 24, Ema këndon këngën e Agim Prodanit "Lidhur në një besë". Në Festivalin e 28-të paraqitet me këngë të Thoma Simakut "E zgjodhe vetë të vërtetën". Merr pjesë në festivalin e 32-të të këngës me këngën e "Diana Ziut" "Ti o shpirt që mban një botë" dhe në Festivalin e 33-të me këngën e Adrian Hilës "Jeta ime". Në Festivalin e 34 është në jurinë e Festivalit dhe në të 35 është e ftuar speciale. Rikthehet në Festivalin e 37 me këngën e kompozuar nga vetë Ema "Mama" që ja kushotn nënës së saj. Eshte vlersuar me çmimin e karrieres në Festivalin e 33 të këngës. Ka marrë gjithsej 5 çmime të para "Shtepia ku lindi partia" Fest 9, "Gjurmë të arta" Fest 12, "Buka e duarve tona" Fest 14, "Këputa një gjethe dafine" fest 17 dhe "Krenari e brezave" fest 20. Ka marrë çmime të dyta e të treta pafund, thuajse në çdo festival duke filluar nga i 6 8 9 10 11 12 13 14 15 17 21. Në të gjitha keto festivale këngët e Emës thuajse janë vlersur te dyja apo te trija me çmime të dyta e të treta. Në të gjitha anketat muzikore që ka marrë pjesë ka qenë fituese. Të përmendim disa këngë: "Mujo Ulqinaku", "Djaloshi me këmishë të kuqe", "Dheu im flori", "Bija ime", "Ditëlindja dhe deti". Ema ka marre pjesë gjithashtu në festivalet e pranveres, ku në të parin qe ndër më të pëlqyerat e puplikut me këngën "Gol bukur gol" e Agim Prodanit, me të cilën zuri vendin e dytë. Kënga "Cobani" e Luan Zhegut zuri vendin e tretë.